Ucraina duce lipsă de soldați pe front: Kievul anunță o nouă mobilizare. De câți militari ar mai fi nevoie
După peste doi ani și jumătate de război cu Rusia, armata ucraineană are nevoie de noi soldați în rândul trupelor sale diminuate și epuizate. Kievul are în vedere mobilizarea, în perioada următoare, a circa 160.000 de noi soldați pentru a completa efectivele armatei, a declarat în fața deputaților de la Kiev secretarul Consiliului de Securitate și Apărare Națională, Oleksandr Litvinenko, transmite AFP.